Kledingmaten: 3 (3-4 jaar) Dit artikel verwijderen
Liitle Green Radicals (6)
Piccalilly t-shirt Aeroplane
Blade & Rose hoodie Draak - 1-2 jaar Kliniek in Midvaal dalk doelbewus afgebrand | Netwerk24
Deur Elise Tempelhoff 06 November 2017 15:02
Jacob Mamabolo, Gautengse LUR vir infrastruktuurontwikkeling, het sy skok en afkeer uitgespreek nadat ’n kliniek in Sicelo, ’n informele woonbuurt in Midvaal, Sondagaand afgebrand het.
Mamabolo het in ’n verklaring gesê dit is moontlik die werk van misdadigers.
Hy het verneem die brand is gestig. Die polisie en die gemeenskap is nog nie seker wie daarvoor verantwoordelik is nie.
Mamabolo het ’n beroep op die gemeenskap gedoen om na vore te kom met die name van verdagtes omdat hulle die gemeenskap “beroof” het van ’n noodsaaklike bate.
“Hierdie is ’n agterlike en barbaarse daad wat die gemeenskap beroof het,” het Mamabolo gesê.
Hy het bygevoeg die regering het miljoene rande daaraan bestee om dienste na die mense te bring. Hierdie daad van vandalisme plaas die lewens van kwesbare mense nou op die spel.”
Deur die I Care We Care-veldtog probeer die regering om mense sover te kry om infrastruktuur na waarde te ag en dit as deel van die land se gedeelde kultuur te beskou, het hy gesê.
Dit is baie jammer dat daar nog mense in ons gemeenskappe is wat dienste soos klinieke minag en dit tot as verbrand.
“Dit is baie jammer dat daar nog mense in ons gemeenskappe is wat dienste soos klinieke minag en dit tot as verbrand,” het Mamabolo gesê.
Die veldtog (I Care We Care) is op 13 Julie verlede jaar in Bekkersdal begin om mense bewus te maak van die waarde van infrastruktuur soos klinieke, hospitale, skole en biblioteke.
Die Gautengse regering sal voortgaan om die waarde van infrastruktuur en dienste onder inwoners se aandag te bring, het Mamabolo gesê.
Midvaal het in ’n verklaring wat op Twitter geplaas is, gesê die oorsaak van die brand is nog nie vasgestel nie.
“Niemand is tydens die voorval beseer nie.”
Die plaaslike owerheid het inwoners gevra om na klinieke in Pothsong, Meyerton, Randvaal en Kookrus te gaan.
Meer oor: Midvaal | Gauteng
Afgebrande Bronkhorstspruit-kliniek gaan nie herbou word